בירדמן (ראפר)

בריאן ויליאמס (באנגלית: Bryan Williams; נולד ב-15 בפברואר 1969), הידוע גם תחת שמות הבמה: בירדמן (Birdman) או בייבי (Baby) הוא ראפר, מפיק ויזם אמריקאי. ייסד יחד עם אחיו רונלד "סלים" ויליאמס את חברת התקליטים קאש מאני רקורדס והיה חבר בצמד הראפ ביג טיימרס. ב-2012 הדו-שבועון פורבס העריך שהונו של בריאן הוא 125 מיליון דולר. ב-2013 בריאן הגיע למקום חמישי ברשימת כוכבי ההיפ הופ שהרוויחו הכי הרבה בשנת 2013, כשב-2013 הרוויח 21 מיליון דולר. ב-1997 בריאן הקים את הצמד ביג טיימרס יחד עם המפיק והדי ג'יי מאני פרש. ב-1998 ביג טיימרס הוציאו לאור את אלבום הבכורה שלהם, "?How Ya Luv That". ב-2000 יצא לאור אלבומם השני, "I Got That Work", אשר הוכתר כאלבום פלטינה על ידי איגוד תעשיית ההקלטות האמריקאי; כמו כן, בשבוע הראשון לצאת האלבום נמכרו כ-187 אלף עותקים של האלבום. ב-26 בפברואר 2002 בריאן הוציא לאור את אלבום הסולו הראשון שלו, שנקרא "Birdman", תחת הכינוי "בייבי". באלבום התארחו אומנים שונים, כמו: ג'רמיין דופרי, ליל ויין, פאף דדי, טוני ברקסטון, הנפטונז, סוויז ביטס ועוד. באפריל 2002 יצא לאור אלבומם הרביעי של ביג טיימרס, "Hood Rich", אשר הוכתר כאלבום פלטינה. בשנת 2004 ביג טיימרס התפרקו, לאחר הפירוק בריאן שינה את הכינוי שלו מ"בייבי" ל"בירדמן". בשנת 2005 שיחק בסרט הקומדיה "סלון יופי" בכיכובה של קווין לטיפה. בשנת 2006 בריאן וליל ויין הוציאו יחד את האלבום "Like Father, Like Son". האלבום הוכתר כאלבום זהב והגיע למקום ה-6 במצעד בילבורד 200. ב-2007 בריאן הוציא לאור את אלבום הסולו הרביעי שלו, "5 * Stunna", שכלל את הסינגלים: "Pop Bottles", "100 Million" ו-"I Run This". באוקטובר 2009 בריאן התראיין עם טים ווסטווד, הוא התייחס ליחסים בינו לבין ליל ויין: "הוא הילד שלי, גבר. אני אהרוג ואמות בשבילו". ב-23 בנובמבר 2009 בריאן הוציא לאור את האלבום "$$Pricele", שבו התארחו האומנים: מאק מיין, דרמה בוי, ניקי מינאז', ליל קים, גוצ'י מיין, דרייק, ג'יי שון ועוד. ב-23 ביולי 2013, בריאן שיתף פעולה באלבום קומפילציה של YMCMB (קיצור של Young Money Cash Money Billionaires; האומנים שחתומים בחברות התקליטים: יאנג מאני וקאש מאני רקורדס), שנקרא "Rich Gang". בתחילת 2010, בריאן הקים יחד עם אחיו רונלד חברה לאיתור גז ונפט, שנקראת ברונלד נפט וגז (באנגלית: Bronald Oil and Gas, LLC ; ברונלד הוא קיצור של השמות הפרטים של שני האחים). בריאיון למגזין אוזון בריאן אמר שהוא בעסקי הנפט בין 4 ל-5 שנים ושהוא מרוויח מהעסקים הללו. על פי האתר של החברה, מסוף 2011 החברה אינה פעילה. בנובמבר 2007, בריאן נעצר והואשם בגין אחזקת מריחואנה. באוקטובר 2009 בריאן וליל ויין נתבעו על ידי תומאס מראשולו (Thomas Marasciullo) בגין הפרת זכויות יוצרים. תומאס האשים את ויין ובריאן על כך שהשתמשו בקול שלו ללא רשותו בשירים שלהם. 1993 - I Need a Bag of Dope (כ-"B-32") 2002 - Birdman 2005 - Fast Money 2007 - 5 * Stunna 2009 - Priceless 2006 - Like Father, Like Son (עם ליל ויין) 2013 - Rich Gang (עם YMCMB) מדיה וקבצים בנושא בירדמן בוויקישיתוף אתר האינטרנט הרשמי של בירדמן אתר האינטרנט הרשמי של בירדמן אתר האינטרנט הרשמי של בירדמן בירדמן, ברשת החברתית פייסבוק בירדמן, ברשת החברתית אקס (טוויטר) בירדמן, ברשת החברתית אינסטגרם בירדמן, סרטונים בערוץ היוטיוב בירדמן, במסד הנתונים הקולנועיים IMDb (באנגלית) בירדמן, באתר אפל מיוזיק (באנגלית) בירדמן, באתר ספוטיפיי בירדמן, באתר סאונדקלאוד (באנגלית) בירדמן, באתר Last.fm (באנגלית) בירדמן, באתר AllMusic (באנגלית) בירדמן, באתר MusicBrainz (באנגלית) בירדמן, באתר דיזר בירדמן, באתר Discogs (באנגלית) בירדמן, באתר Songkick (באנגלית) בירדמן, באתר בילבורד (באנגלית) Hip-hop's Wealthiest Artists Birdman > Biography Big Tymers: Biography Birdman: I'd Kiss Lil Wayne Again Six Unusual Rapper Side Hustles - Page 5 of 7 - XXL Baby, A.K.A. Birdman, Arrested For Marijuana Possession Rapper Wayne sued over copyright